

**Базалық көрсеткіштер тізбесін бекіту туралы**

***Күшін жойған***

Қазақстан Республикасы Ұлттық экономика министрінің 2014 жылғы 23 желтоқсандағы № 166 бұйрығы. Қазақстан Республикасының Әділет министрлігінде 2015 жылы 19 қаңтарда № 10103 тіркелді. Күші жойылды - Қазақстан Республикасы Ұлттық экономика министрінің 2018 жылғы 19 желтоқсандағы № 104 бұйрығымен

      Ескерту. Күші жойылды – ҚР Ұлттық экономика министрінің 19.12.2018 № 104 (01.01.2019 бастап қолданысқа енгізіледі) бұйрығымен.

      Қазақстан Республикасы Президентінің 2010 жылғы 4 наурыздағы № 931 Жарлығымен бекітілген Қазақстан Республикасының Стратегиялық даму жоспарын, Елді аумақтық-кеңістікте дамытудың болжамды схемасын, мемлекеттік бағдарламаларды, мемлекеттік органдардың стратегиялық жоспарларын, аумақтарды дамыту бағдарламаларын әзірлеу, іске асыру, мониторинг, бағалау және бақылау жүргізу қағидаларының 181 тармағын орындау үшін, **БҰЙЫРАМЫН**:

      1. Қоса беріліп отырған Базалық көрсеткіштер тізбесі (бұдан әрі – Базалық тізбе) бекітілсін.

      2. Орталық мемлекеттік органдар:

      1) Базалық тізбенің негізінде Аумақтарды дамыту бағдарламаларын келісуді жүргізсін;

      2) есептік болып табылатын және бастапқы деректерді нақтылауды талап ететін Базалық тізбедегі көрсеткіштердің есептеу әдістемесін (ресми статистикалық деректерді қоспағанда) әзірлесін және жергілікті атқарушы органдардың назарына жеткізсін.

      Ескерту. 2-тармаққа өзгеріс енгізілді - ҚР Ұлттық экономика министрінің 09.12.2015 № 761 (01.01.2016 бастап қолданысқа енгізіледі) бұйрығымен.

      3. Қазақстан Республикасы Ұлттық экономика министрлігінің Өңіраралық ынтымақтастық, өңірлерді талдау және бағалау департаменті заңнамада белгіленген тәртіппен:

      1) осы бұйрықтың Қазақстан Республикасы Әділет министрлігінде заңнамада белгіленген тәртіппен мемлекеттік тіркелуін;

      2) осы бұйрық мемлекеттік тіркелгеннен кейін күнтізбелік он күн ішінде мерзімді басылымдарда және "Әділет" ақпараттық-құқықтық жүйесінде ресми жариялануын;

      3) осы бұйрықты Қазақстан Республикасы Ұлттық экономика министрлігінің интернет-ресурсында орналастырылуын қамтамасыз етсін.

      4. Осы бұйрықтың орындалуын бақылау жетекшілік ететін Қазақстан Республикасының Ұлттық экономика вице-министріне жүктелсін.

      5. Осы бұйрық алғаш ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| Министр | Е. Досаев |

|  |  |
| --- | --- |
|  | Қазақстан Республикасы Ұлттық экономика министрінің 2014 жылғы 23 желтоқсандағы № 166 бұйрығымен бекітілген |

**Базалық нысаналы индикаторлардың тізбесі**

      Ескерту. Тізбе жаңа редакцияда - ҚР Ұлттық экономика министрінің 09.12.2015 № 761 (01.01.2016 бастап қолданысқа енгізіледі); өзгеріс енгізілді – ҚР Ұлттық экономика министрінің 29.06.2017 № 260 (қолданысқа енгізілу тәртібін 4-т. қараңыз) бұйрықтарымен.

|  |  |  |  |  |
| --- | --- | --- | --- | --- |
| р/с  № | Нысаналы индикаторлар | Өлшем бірлігі | Есептілікті қалыптастыру мерзімі | Ақпарат көзі |
| 1 | 2 | 3 | 4 | 5 |
| Бағыты: экономика | | | | |
| Өңірлік макроэкономика | | | | |
| 1 | Жалпы өңірлік өнімнің нақты көлемінің индексі | % | сәуір (жедел)  тамыз (жылдық) | ресми статистикалық деректер |
| 2 | Халықтың жан басына шаққандағы жалпы өңірлік өнiм | адамға/мың теңге | сәуір(жедел)  тамыз (жылдық) | ресми статистикалық деректер |
| 3 | Жергілікті бюджетке салықтық және салықтық емес түсімдердің өсу қарқыны | % | ақпан (жылдық) | ҚР Қаржыминінің ведомстволық есептілігі |
| Өнеркәсіп \* | | | | |
| 4 | Өңдеу өнеркәсібіндегі өнім шығарудың нақты көлемінің индексі | % | қаңтар(жедел)  маусым (жылдық) | ресми статистикалық деректер |
| 5 | Өңдеу өнеркәсібіндегі еңбек өнімділігі | адам/ мың АҚШ доллары | сәуір(жедел)  тамыз (жылдық) | "ИИДМБ көрсеткіштері" статистикалық бюллетені |
| 6 | Өндірілген электр энергиясының жалпы көлеміндегі энергияның жаңартылған көздерінен өндірілген электр энергиясының үлесі | % | ақпан(жылдық) | ҚР ЭМ ведомстволық есептілігі |
| Агроөнеркәсіптік кешен\* | | | | |
| 7 | Ауыл шаруашылығының негізгі капиталына тартылған инвестициялардың нақты көлемінің индексі\*\* | % | қаңтар(жедел)  маусым (жылдық) | ресми статистикалық деректер |
| 8 | Тамақ өнімдері өндірісінің негізгі капиталына тартылған нақты көлемінің индексі | % | қаңтар(жедел)  маусым (жылдық) | ресми статистикалық деректер |
| 9 | Ұйымдастырылған шаруашылықтардағы ірі қара мүйізді және ұсақ қара мүйізді мал басының үлесі\*\* | % | сәуір (жылдық) | ҚР АШМ ведомстволық есептілігі |
| 10 | Тұқымды өзгерістерге қатысатын ірі қара мүйізді және ұсақ қара мүйізді мал үлесі\*\* | % | ақпан (жылдық) | ҚР АШМ ведомстволық есептілігі |
| 11 | Мерзімі бұзылып берілген субсидиялар үлесінің төмендеуі | % | ақпан (жылдық) | ҚР АШМ ведомстволық есептілігі |
| Шағын және орта бизнес, сауда | | | | |
| 12 | Тіркелген жалпы көлемдегі шағын және орта кәсіпкерліктің қолданыстағы субъектілерінің үлесі | % | қаңтар (жедел)  қараша (жылдық) | ресми статистикалық деректер |
| 13 | Бөлшек сауданың нақты көлемінің индексі | % | қаңтар (жедел)  шілде (жылдық) | ресми статистикалық деректер |
| 14 | Сауда алаңы 2000 шаршы метрден кем емес сауда объектілерінің санын ұлғайту ("Бөлшек сауда" қызметі түрімен) | бірлік | шілде (жылдық) | ресми статистикалық деректер |
| Өңіраралық ынтымақтастық | | | | |
| 15 | Басқа өңірлерге жөнелтілген өндірілген өнім көлемі (жұмыскерлер саны 50 адамнан астам өнеркәсіптік кәсіпорындар бойынша) | мың теңге | маусым (жылдық) | ресми статистикалық деректер |
| 16 | Басқа облыстың резиденттері мен резиденттер еместерінен сатып алынған тауарлардың жалпы қарағанда басқа өңірлерде сатып алынған тауарлардың үлес салмағы (жұмыскерлер саны   50 адамнан астам көтерме кәсіпорындар бойынша) | % | шілде (жылдық) | ресми статистикалық деректер негізінде ЖАО есептері |
| Инновациялар мен инвестициялар | | | | |
| 17 | Халықтың жан басына шаққандағы негізгі капиталға инвестициялардың өсу қарқыны | % | қаңтар (жедел)  маусым (жылдық) | ресми статистикалық деректер негізінде ЖАО есептері |
| 18 | Негізгі капиталға инвестициялардың жалпы көлеміндегі сыртқы инвестициялардың үлесі | % | қаңтар (жедел)  шілде (жылдық) | ресми статистикалық деректер |
| 19 | Шикізаттық емес секторының негізгі капиталына салынған инвестицияның 2015 жылға өсуі (мемлекеттік бюджеттен инвестицияларды қоспағанда) | % | сәуір (жедел)  шілде (жылдық) | ресми статистикалық деректер негізінде ЖАО есептері |
| 20 | Жұмыс істеп тұрған кәсіпорындардың ішіндегі инновациялық белсенді кәсіпорындардың үлесі | % | қантар (жедел)  мамыр (жылдық) | ресми статистикалық деректер |
| 21 | Жалпы өңірлік өнімнің жалпы көлеміндегі инновациялық өнімнің үлесін ұлғайту | % | қантар (жедел)  мамыр (жылдық) | ресми статистикалық деректер негізінде ЖАО есептері |
| Бағыты: Әлеуметтік сала | | | | |
| Білім беру | | | | |
| 22 | Жұмыс істеп тұрған авариялық және үш ауысымдық мектептер саны | бірлік | қараша (жылдық) | ҚР БҒМ әкімшілік деректер |
| 23 | Жаратылыстану-математика пәндері бойынша мектеп бітірушілердің арасында білім беру бағдарламаларын табысты (өте жақсы/жақсы) меңгерген оқушылардың үлесі | % | қараша (жылдық) | ҚР БҒМ әкімшілік деректер |
| 24 | Мүмкіндіктері шектеулі балалардың жалпы санының ішінде балалардың инклюзивтік біліммен қамтылуы | % | қараша (жылдық) | ҚР БҒМ әкімшілік деректер |
| 25 | Балаларды (3-6 жас) мектепке дейінгі тәрбиемен және оқытумен қамту | % | қараша (жылдық) | ҚР БҒМ әкімшілік деректер |
| 25.1 | оның ішінде жеке меншік мектепке дейінгі ұйымдар желілерін дамыту есебінен |
| 26 | 15-28 жастағы жастардың жалпы санындағы NEET үлесі, % (NEET – ағыл. Not in Education, Employment or Training) | % | сәуір (жылдық) | ресми статистикалық деректер |
| 27 | Мемлекеттік тапсырыс бойынша техникалық және кәсіптік білім беретін оқу орындары түлектері мен оқуды аяқтағаннан кейінгі бірінші жылы жұмысқа орналастырылғандарының үлесі | % | желтоқсан (жылдық) | ҚР БҒМ әкімшілік деректер |
| 28 | Мемлекеттік жастар саясатын іске асыруда   14-29 жастағы тұрғындардың қанағаттанушылық деңгейі | % | желтоқсан (жылдық) | ҚР БҒМ және ЖАО әлеуметтанушылық зерттеу қорытындылары |
| 29 | Типтік жастағы (14-24 жас) жастардың техникалық және кәсіптік біліммен қамтылу үлесі | % | желтоқсан (жылдық) | ҚР БҒМ ведомстволық есептілігі |
| 30 | Мемлекеттік желілер нормативіне сәйкес жалпы орта білім беру ұйымдарының жұмыс істеуін қамтамасыз ету | % | қараша (жылдық) | ЖАО ведомстволық есептері |
| Денсаулық сақтау | | | | |
| 31 | Аналар өлім-жітімін төмендету | 100 мың тірі туылғандарға шаққандағы жағдайлардың саны | мамыр (жылдық) | ҚР ДСМ ведомстволық есептілігі |
| 32 | Нәресте өлім-жітімін төмендету | 1000 тірі туылғандарға шаққандағы саны | сәуір (жылдық) | ресми статистикалық деректер негізінде ЖАО есептері |
| 33 | Жаңадан пайда болған қатерлі ісік аурулардан болатын өлім-жітімді төмендету | 100 мың тұрғынға шаққандағы саны | мамыр (жедел)  қыркүйек (жылдық) | ресми статистикалық деректер негізінде ЖАО есептері |
| 34 | 15-49 жас ерекшелігі тобындағы адамның иммун тапшылығы вирусының таралуы, 0,2-0,6 % шегінде | % | ақпан (жылдық) | ҚР ДСМ ведомстволық есептілігі |
| Еңбек және халықты әлеуметтік қорғау | | | | |
| 35 | Жұмыссыздық деңгейі | % | наурыз (жылдық) | ресми статистикалық деректер |
| 36 | Жұмысқа орналастыру мәселелері бойынша жүгінген адамдардың ішінен жұмысқа орналастырылғандардың үлесі | % | қаңтар (жылдық) | ҚР Еңбекминінің ведомстволық есептілігі |
| 37 | Жүгінген нысаналы топтардың ішінен тұрақты жұмысқа орналасқандардың үлесі | % | қаңтар (жылдық) | ҚР Еңбекминінің ведомстволық есептілігі |
| 38 | Өндірістік жарақат деңгейі (1000 адамға жазатайым оқиғалардың жиілік коэффиценті) | - | қаңтар (жылдық) | ҚР Еңбекминінің ведомстволық есептілігі |
| 39 | Жергілікті атқарушы органдар берген рұқсаттар бойынша тартылатын шетелдік жұмыс күшінің құрамындағы білікті мамандардың үлес салмағы (шетелдік жұмыс күшін тартуға арналған квота бойынша) | % | қаңтар (жылдық) | ҚР Еңбекминінің ведомстволық есептілігі |
| 40 | Атаулы әлеуметтік көмек алушылар ішіндегі еңбекке қабілетті адамдардың үлесі | % | ақпан (жылдық) | ҚР Еңбекминінің ведомстволық есептілігі |
| 41 | Арнайы әлеуметтік қызметтерді көрсете отырып қамтылған адамдардың үлес салмағы (оларды алуға мұқтаж адамдардың жалпы санының ішінде) | % | ақпан (жылдық) | ЖАО мәліметтері бойынша ҚР Еңбекминінің есебі |
| 42 | Жеке сектор субъектілері (оның ішінде, үкіметтік емес ұйымдар) ұсынатын арнайы әлеуметтік көрсетілетін қызметтермен қамтылған адамдардың үлесі | % | ақпан (жылдық) | ЖАО мәліметтері бойынша ҚР Еңбекминінің есебі |
| Мәдениет | | | | |
| 43 | 1000 адамға шаққандағы мәдениет ұйымдарына келушілердің (келу) орташа саны | адам |  | ресми статистикалық деректер |
| 43.1 | Кітапханаға келушілер | наурыз |
| 43.2 | Театрға келушілер | ақпан |
| 43.3 | Концерттік ұйымдарға келушілер | сәуір |
| 43.4 | Мұражайларға келушілер | наурыз |
| Дене шынықтыру және спорт | | | | |
| 44 | Дене шынықтырумен және спортпен шұғылданатын азаматтарды қамту | % | ақпан (жылдық) | ҚР МСМ ведомстволық есептілігі |
| 45 | Балалар мен жас өспірімдер жалпы санына қатысты   7 пен 18 жас аралығында балалар-жас өспірімдер спорт мектептерінде және спорт клубында дене шынықтырумен және спортпен шұғылданатын балалар мен жас өспірімдерді қамту | % | ақпан (жылдық) | ҚР МСМ ведомстволық есептілігі |
| Туризм | | | | |
| 46 | Өткен жылмен салыстырғанда ішкі туризм бойынша орналастыру орындарымен қызмет көрсетілген келушілер санының өсуі (резиденттер) | % | сәуір (жылдық) | ресми статистикалық деректер негізінде ЖАО есептері |
| 47 | Өткен жылмен салыстырғанда сырттан келу туризмі бойынша орналастыру орындарымен қызмет көрсетілген келушілер санының өсуі (резиденттер емес) | % | сәуір (жылдық) | ресми статистикалық деректер негізінде ЖАО есептері |
| 48 | Өткен жылмен салыстырғанда ұсынылған   төсек-тәулік санының өсуі | % | сәуір (жылдық) | ресми статистикалық деректер негізінде ЖАО есептері |
| Үш тілді дамыту | | | | |
| 49 | Мемлекеттік тілді меңгерген ересек тұрғындардың үлесі | % | ақпан (жылдық) | ЖАО ведомстволық есептері |
| 50 | Ағылшын тілді меңгерген ересек тұрғындардың үлесі | % | ақпан (жылдық) | ЖАО ведомстволық есептері |
| 51 | Үш тілді (мемлекеттік, орыс және ағылшын) меңгерген ересек тұрғындардың үлесі | % | ақпан (жылдық) | ЖАО ведомстволық есептері |
| Бағыты: Қоғамдық қауіпсіздік және құқықтық тәртіп | | | | |
| 52 | Көшелерде жасалған қылмыстардың үлес салмағы | % | қаңтар (жылдық) | ҚР БП ҚСАЕК ведомстволық есептілігі |
| 53 | 100 зардап шеккен адамға шаққандағы жол-көлік оқиғаларынан қайтыс болғандар санын төмендету | бірлік | қаңтар (жылдық) | ҚР БП ҚСАЕК ведомстволық есептілігі |
| 54 | Жас өспірімдер жасаған қылмыстардың үлес салмағы | % | қаңтар (жылдық) | ҚР БП ҚСАЕК ведомстволық есептілігі |
| 55 | Бұрын қылмыс жасаған адамдардың жасаған қылмыстарының үлес салмағы | % | қаңтар (жылдық) | ҚР БП ҚСАЕК ведомстволық есептілігі |
| 56 | Төтенше жағдайларға қарсы іс-қимыл инфрақұрылымының қамтамасыз етілу деңгейі | % | ақпан (жылдық) | ЖАО ведомстволық есептері |
| 56-1 | Қызмет бабында пайдалану үшін |  |  |  |
| Бағыты: Инфрақұрылым | | | | |
| Байланыс және коммуникация | | | | |
| 57 | 100 тұрғынға телефон байланысының тіркелген желісінің тығыздығы | бірлік | қаңтар (жедел)  мамыр (жылдық) | ресми статистикалық деректер |
| 58 | Интернетті пайдаланушылардың үлесі | % | наурыз (жылдық) | ресми статистикалық деректер |
| 59 | Халықтың цифрлық сауаттылығының деңгейі | % | наурыз (жылдық) | ресми статистикалық деректер |
| Құрылыс | | | | |
| 60 | Құрылыс жұмыстарының нақты көлемінің индексі | % | қаңтар (жедел)  маусым (жылдық) | ресми статистикалық деректер |
| 61 | Пайдалануға берілген тұрғын үйлердің жалпы ауданы | мың шаршы метр | қаңтар (жедел)  шілде (жылдық) | ресми статистикалық деректер |
| 62 | Әлеуметтік, көліктік инфрақұрылымның паспортталған объектілерінің жалпы санынан мүгедектер үшін қолжетімділікпен қамтамасыз етілген әлеуметтік инфрақұрылым объектілерінің үлесі | % | ақпан (жылдық) | ЖАО мәліметтері бойынша ҚР Еңбекминінің есебі |
| Жолдар мен көлік | | | | |
| 63 | Жақсы және қанағаттанарлық жағдайдағы облыстық және аудандық маңызы бар автомобиль жолдарының үлесі\*\* | % | қаңтар (жылдық) | ҚР ИДМ Автожолдар комитетінің ведомстволық есептілігі |
| 64 | Жолаушылар автокөлігі қатынасымен қамтылмаған елді мекендер үлесі\*\* | % | қаңтар (жылдық) | ҚР ИДМ Көлік комитетінің ведомстволық есептілігі |
| Тұрғын үй-коммуналдық шаруашылығы | | | | |
| 65 | Күрделі жөндеуді талап ететін кондоминиум объектілерінің үлесін төмендету | % | ақпан (жылдық) | ҚР ИДМ ведомстволық есептілігі |
| 66 | Қалаларда орталықтандырылған: | % | ақпан (жылдық) | ҚР ИДМ ведомстволық есептілігі |
| 66.1 | сумен жабдықтауға |
| 66.2 | су бұрумен жабдықтауға қолжетімділік |
| 67 | Ауылдық елді мекендерде орталықтандырылған:\*\* | % | ақпан (жылдық) | ҚР ИДМ ведомстволық есептілігі |
| 67.1 | сумен жабдықтауға |
| 67.2 | су бұруға қолжетімділік |
| 68 | Жалпы ұзақтықтан жаңғыртылған желілердің үлесі: | % | ақпан (жылдық) | ҚР ИДМ ведомстволық есептілігі |
| 68.1 | жылумен жабдықтау |
| 68.2 | газбен жабдықтау |
| 68.3 | электрмен жабдықтау |
| Бағыты: Экология және жер ресурстары | | | | |
| 69 | Су шаруашылығының (су шаруашылығының объектілері) және гидромелиоративті жүйелермен жабдықтардың негізгі капиталына мемлекеттік емес инвестициялардың нақты көлемі индексі | % | ақпан (жылдық) | ҚР АШМ ведомстволық есептілігі |
| 70 | Орман шаруашылығының негізгі капиталына инвестициялардың нақты көлемі индексі\*\* | % | ақпан (жылдық) | ҚР АШМ ведомстволық есептілігі |
| 71 | Ағаш егу шаруашылығы плантациясының негізгі капиталына мемлекеттік емес инвестициялардың нақты көлемі индексі\*\* | % | ақпан (жылдық) | ҚР АШМ ведомстволық есептілігі |
| 72 | Жануарлар дүниесін қайта өндірудің негізгі капиталына тартылған мемлекеттік емес инвестициялардың нақты көлемінің индексі\*\* | % | ақпан (жылдық) | ҚР АШМ ведомстволық есептілігі |
| 73 | Тұрмыстық қатты қалдықтардың түзілуіне байланысты оларды кәдеге жарату үлесі | % | мамыр (жылдық) | ЖАО ведомстволық есептері |
| 74 | Облыстың, республикалық маңызы бар каланың, астананың халқын қалдықтарды жинау және тасымалдау бойынша көрсетілетін қызметтермен қамту | % | ақпан (жылдық) | ЖАО ведомстволық есептері |
| 75 | Экологиялық талаптар мен санитариялық қағидаларға сәйкес келетін тұрмыстық қатты қалдықтарды орналастыру объектілерінің үлесі (оларды орналастыру орындарының жалпы санынан) | % | ақпан (жылдық) | ЖАО ведомстволық есептері |
| 76 | Ластаушы заттардың нормативті көлемі: | млн.тонна | қаңтар (жылдық) | ҚР ЭМ ведомстволық есептілігі |
| 76.1 | - атмосфераға шығарындылар |
| 76.2 | - су объектілеріне төгінділер |
| 77 | Жергілікті атқарушы органдардың қарамағында орналасқан мемлекеттік орман қоры аумағында орманмен жабылған алқап ауданы\*\* | мың.га | ақпан (жылдық) | ҚР АШМ ведомстволық есептілігі |
| 78 | Жергілікті атқарушы органдардың қарамағында орналасқан мемлекеттік орман қоры ауданында бір орман өртінің орташа ауданы\*\* | мың.га | ақпан (жылдық) | ҚР АШМ ведомстволық есептілігі |
| 79 | Ауыл шаруашылығы мақсатындағы жердің ауыл шаруашылығы айналымына тартылған үлесін ұлғайту\*\* | % | ақпан (жылдық) | ЖАО ведомстволық есептері |
| 80 | Жыртылған жер құрамындағы ауыспалы егіс үлесі (ауыспалы егіс алқабы)\*\* | % | ақпан (жылдық) | ЖАО ведомстволық есептері |
| 81 | Табиғи жайылымдық жерлердің құрамындағы жайылымдық ауыспалы егістің үлесі (азықтық ауыспалы егіс)\*\* | % | ақпан (жылдық) | ЖАО ведомстволық есептері |
| **Бағыты: Мемлекеттік көрсетілетін қызметтер**  Ескерту. Бөлім алып тасталды – ҚР Ұлттық экономика министрінің 29.06.2017 № 260 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрықтарымен. | | | | |

**ЕСКЕРТПЕ:**

      \* тиісті орталық мемлекеттік органдар өнеркәсіп және агроөнеркәсіптік кешен салаларында (Қазақстан Республикасы Инвестициялар және даму министрлігі 10% және Қазақстан Республикасы Ауыл шаруашылығы министрлігі 10%) жергілікті атқарушы органдар үшін базалық көрсеткіштер тізбесінің жалпы 20%-нан аспайтын мөлшерінде салалар бойынша қосымша нысаналы индикаторларға бастама жасай алады

      \*\* Республикалық маңызы бар қаланы және астананы қоспағанда жергілікті атқарушы органдардың көрсеткіштері

**Аббревиатуралардың толық жазылуы:**

      ҚР АШМ – Қазақстан Республикасы Ауыл шаруашылығы министрлігі

      ҚР БП ҚСАЕАК – Қазақстан Республикасының Бас прокуратурасының Құқықтық статистика және арнайы есепке алу комитеті

      ҚР БҒМ – Қазақстан Республикасы Білім және ғылым министрлігі

      ҚР ДСМ – Қазақстан Республикасы Денсаулық сақтау министрлігі

      ҚР ДІАҚМ – Қазақстан Республикасының Дін істері және азаматтық қоғам министрлігі

      ҚР Еңбекмині – Қазақстан Республикасының Еңбек және халықты әлеуметтік қорғау министрлігі

      ҚР ИДМ – Қазақстан Республикасы Инвестициялар және даму министрлігі

      ҚР Қаржымині – Қазақстан Республикасы Қаржы министрлігі

      ҚР МСМ – Қазақстан Республикасы Мәдениет және спорт министрлігі

      ҚР ІІМ – Қазақстан Республикасы Iшкi iстер министрлiгi

      ҚР ЭМ– Қазақстан Республикасы Энергетика министрлігі

      ЖАО – жергілікті атқарушы органдар

      ҚР ИИДМБ – Қазақстан Республикасын индустриялық-инновациялық дамыту жөніндегі мемлекеттік бағдарлама

      АДБ – Аумақтарды дамыту бағдарламасы

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК